Elfogadott Településképi Arculati Kézikönyv közzététele

**Zalakaros Város Önkormányzata polgármesterének**

**összefoglaló tájékoztatója**

**Zalakaros Város Településképi Arculati Kézikönyvéről**

Ezúton is tájékoztatom Önöket, hogy elkészült **Zalakaros Város Településképi Arculati Kézikönyve (továbbiakban: TAK)** a „településkép védelméről” szóló 2016. évi LXXIV. törvény és „a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről” szóló 314/2012. (XI. 8.) Korm. rendelet előírásai szerint.

A TAK általános építészeti, esztétikai útmutatást kíván nyújtani, a településkép történeti örökségeinek, jelenlegi adottságainak, valamint a településfejlesztési elképzelések figyelembevételével. A kézikönyv nem jogszabály, hanem egy útmutató, tájékoztató – a lakosság, az építtetők és az építtetők tervezői számára – a település közössége által elvárt építészeti, esztétikai minőségről és jellegről.

A TAK tehát feltárja és bemutatja a településen belül jól elkülönülő egyes településrészek arculati jellemzőit, értékeit, és javaslatot tesz a településképhez illeszkedő építészeti elemek alkalmazására. Emellett a dokumentum elkészítésének fontos célja, hogy megalapozza, előkészítse, segítse Zalakaros város településképi rendeletének megalkotását.

A Képviselő-testület által elfogadott TAK elérhető és megismerhető a lenti hivatkozásra kattintva.

A kézikönyvvel kapcsolatos észrevételeiket, javaslataikat az [**foepitesz@zalakaros.hu**](mailto:foepitesz@zalakaros.hu)**, beruhazas@zalakaros.hu**  e-mail címekre küldhetik meg. Az így beérkezett értékeléseket, véleményeket az önkormányzati főépítész évente egy alkalommal kiértékeli és ismerteti a Képviselő-testülettel.

* Elfogadott TAK anyag és a TAK elfogadásáról szóló Kt. határozat kivonata: [letölthető](http://www.zakanyszek.hu/files/2017/arculat/170_2017_kt_hat_tak_eflogad%C3%A1sa.pdf) az alábbi helyen: <https://onkormanyzat.zalakaros.hu/tarsadalmi-egyeztetesek-dokumentumai>

**Zalakaros, 2018. március 28.**

**Novák Ferenc**  
*polgármester*